b'\n_START_ARTICLE_\nOdpadno za\xc5\xbeiganje\n_START_PARAGRAPH_\nOdpadno se\xc5\xbeiganje plina (ang. flaring) je postopek, ki se uporablja pri vrtanju, rafiniranju in procesiranju nafte. Pri teh procesih se pojavi plin kot sekundarni produkt in se smatra kot neza\xc5\xbeeljen, v nekaterih primerih celo nevaren, zato se ga za\xc5\xbege na za to oblikovanih stolpih._NEWLINE_V zadnjih \xc4\x8dasih so ta postopek v nekaterih dr\xc5\xbeavah prepovedali, ker zelo obremenjuje okolje in prispeva okrog 400 milijonov ton ogljikovega dioksida na leto. Prav tako ima ta plin veliko ekonomsko vrednost, predvsem v \xc4\x8dasu dvigovanja cen fosilnih goriv. Zato veliko dru\xc5\xbeb opu\xc5\xa1\xc4\x8da odpadno se\xc5\xbeiganje in raje name\xc5\xa1\xc4\x8da nove tehnologije procesiranja in transportiranja tega plina._NEWLINE_Leta 2011 se je po svetu se\xc5\xbegalo 150 milijard kubi\xc4\x8dnih metrov plina (pribli\xc5\xbeno 20 m\xc2\xb3 na vsakega prebivalca na Zemlji), kar ustreza pribli\xc5\xbeno 25\xc2\xa0% porabe plina v ZDA ali 30\xc2\xa0% Evropske unije. En kubi\xc4\x8dni meter zemeljskega plina ima enako kurilno vrednost kot en liter bencina. \xc4\x8ce bi ta plin prodali po trenutni ceni 5,62 USD na 1000 kubi\xc4\x8dnih \xc4\x8devljev, bi bila vrednost 29,8 milijard USD._NEWLINE_Ob koncu leta 2011 je deset dr\xc5\xbeav prispevalo 72\xc2\xa0% vsega se\xc5\xbeiganja, najve\xc4\x8d Rusija (27\xc2\xa0%), Nigerija (11\xc2\xa0%), Iran (8\xc2\xa0%), Irak (7\xc2\xa0%), ZDA (5\xc2\xa0%), Al\xc5\xbeirija (4\xc2\xa0%), Kazahstan (3\xc2\xa0%), Angola (3\xc2\xa0%), Saudova Arabija (3\xc2\xa0%) in Venezuela (3\xc2\xa0%).'